Slatka Savijača Sa Sirom
By: Masatera - Snježana
Published: Saturday, October 30, 2010 - 1:40pm

Ingredients




Punjenje:
10 dag grožđica
1 deciliter tople vode
2 žlice ruma
50 dag svježeg sira
8 dag šećera
1 vanilin šećer
2 jaja
1/2 limuna- naribana korica
Ostalo:
50 dag lisnatoga tijesta
šećer u prahu za posipanje

Preparation

1 Grožđice namočiti u toploj vodi i rumu. 2 Izmiješati svježi sir, šećer i vanilin šećer. 3 U sir dodati jedan i po žumanjak. Preostalu polovicu žumanjka staviti u šalicu za kavu. Bjelanjke istući posebno metlicom ili viljuškom u snijeg pa i njega umiješati u sir. Na kraju ocijediti grožđice i primiješati siru. 4 Uključiti pećnicu na 200 st.C da se grije. 5 Pola žumanjka u šalici promiješati sa žličicom vode. 6 Razvaljati komad lisnatog tijesta na dužinu tepsije cca 35×30 cm. U sredinu tijesta po dužini staviti pola nadjeva, preklopiti centimetar krajeva tijesta koji su ostali bez nadjeva na nadjev, premazati žumanjkom (da bi se tijesta zalijepila) kraj tijesta pa preklopiti jedan suprotni kraj preko nadjeva. Namazati ga žumanjkom i lagano preklopiti preostali kraj tijesta kako bi se kasnije listalo za gore. Staviti u tepsiju i na nekoliko mjesta izbosti čačkalicom. Tepsiju navlažiti hladnom vodom ili ispod savijača staviti papir za pečenje. 7 Isto napraviti i sa drugim komadom lisnatog tijesta. 8 Peči 45 minuta na 200 st.C. Pečene posuti šećerom u prahu.